Lurøy

Lurøy er en kommune på Helgeland i Nordland. Halvparten ligger på fastlandet, resten er øyer. Noen øyer har alltid vært kjente sjømerker med sine spesielle fjellformasjoner: Aldra, Lurøy, Stigen, Onøy og Lovund. Lurøy består av 1372 store og små øyer. De 1900 innbyggerne i kommunen fordeler seg på øyer og fastland med en fordelingsprosent på rundt 60/40. Kommunens totale areal er på 1300 km², men bare vel en femtedel, eller 264 km², er land.Stedsnavnet Lurøy(a) er avledet fra norrøne Lúðrøy hvor første ledd er norrøne lúðr, i betydningen blåseinstrument (av tre, bark, never eller metall) med form som et langt, konisk rør), uthulet stokk (kiste), men tolkningen er noe uklar. Den rådende teorien er at det fra det rundt 700 meter høye fjellet på øya, Lurei- eller Lurifjellet, ved det kan minne om ei kiste.


== Geografi ==
Lurøy grenser i nordøst mot Rødøy, og mot Rana i øst. Over fjordene i sør ligger Nesna og Dønna, ute i havet mot i vest er Træna.  Lurøy er beliggende tett opptil Polarsirkelen. Det høyeste punktet i kommunen er Strandtindan (1173,5 moh), som danner grensepunkt mot både Rødøy kommune i nord og Rana kommune i øst.
Lurøys kommunesenter på Onøya ble utrustet med nytt rådhus i 2005. Det er broforbindelse mellom Onøya og Lurøya.  Andre tettsteder er Solværøyene med fergestedet Sleneset med omkring 330 innbyggere, Lovund med rundt 300 innbyggere, Hestmona, Nesøya, Aldra, Stigen og omkring 1 370 mindre øyer og skjær. Kystriksveien (Riksvei 17) passerer gjennom Lurøy, mer spesifikt tettstedet Stokkvågen.


=== Grunnkretser ===


=== Verneområder ===
Lovunda/Lundeura naturreservat
Sandværet landskapsvernområde
Risværet naturreservat
Grønsvik hærkystfort


== Historie ==

Kommunen ble opprettet i 1837.  
Ved møte på Lurøy tingsted ble det i 1775 vedtatt etablering av omgangsskole i Rødøy prestegjeld, der Lurøy var en av fire fjærdinger, og hadde sine årlige runder fra 1780 til 1891, avbrutt av nybygd fastskole på Snertneset, Onøy (1847–1860).  Ny barneskole tilkom i 1965 og ungdomsskole i 1976.
Lurøyskjelvet er et jordskjelv i 1819 som strakte seg fra Lurøy til svenskegrensen. Det regnes som det sterkeste jordskjelvet i Norge i historisk tid frem til jordskjelvet på Svalbard den 21. februar 2008.
Lurøy ble eget prestegjeld i 1823.  Kirka er et ankerfeste og kulturminne i kommunen, og kirkestedet hvor kirka er plassert, har vært det samme siden den første kirke ble satt opp her en gang på 1400-tallet. Dagens kirke er en korskirke fra 1812, den sjette eller syvende kirke på dette sted, og kommunens tusenårssted.
Stormannen Mikkelborg bodde på Lurøy Gård allerede på 1500-tallet, et eierskap som har vært delt med slekten etter Petter Dass.  «Gamlehagen» på Lurøy Gård utviklet seg i 1740-1900 og viser en overraskende renessansestil, som i dag utnyttes i turistøyemed.
Under andre verdenskrig var motstandsmannen John Kristoffersen aktiv i den såkalte «Lurøyaffæren», som hadde sin base på nordre Onøy. Tyskerne bygde dessuten Grønsvik hærkystfort like nord for Stokkvågen, som et ledd i forsvaret av fjordinnløpet til Mo i Rana. Fiskerkommunen fikk i 1988 eget kystlag, som hver pinse arrangerer «Kystlagsdagene».  Kystkvinnebautane ble reist i 1995, til minne om en viktig ressurs i et typisk fiskersamfunn.  I dag er fremdeles primærnæringene sentrale.  Lurøy frembrakte en av de tidligste laksefarmer, og akvakultur antas å forbli en økende næring.


== Politikk ==
Liste over Lurøys ordførere
Kommunestyrevalg i Lurøy


=== Kommunestyrevalget 2019 ===


== Næringsliv ==
 
Kvarøy Fiskeoppdrett.
Nova Sea.


== Demografi ==
Kommunen har 23,4% andel barn og unge 0-17 år og en andel 5,8% eldre 80 år og over. 1% av innbyggerne har innvandrerbakgrunn, vestlig. Befolkning per km²: 7,7.


== Brannvern ==
Det lokale brannkorpset i Lurøy består av 33 brannkonstabler som alle har de andre jobber og har påtatt seg brannkonstabeljobben i tillegg. Det er folk på oppdrettet, kontorer, sjåfører, bønder, lærere, mekanikere og mere som bidrar.Lurøy brann og redning fikk ved årskiftet 2022 en 22 fots spesialbåt som skal benyttes til oljevern og brannberedskap sammen med Træna, Hemnes, Nesna og Rana kommuner. Det er IUA Rana som har kjøpt båten som del av oljevernet for området sitt. Båten er en aluminiumsbåt av typen Skarsvåg 22B med en nedfellbar lem i fronten. Båten er stasjonert i Tonnes havn for å dekke brannberedskapen på øyene, Kvarøy og
Aldra.


== Kjente Lurøyfjerdinger ==
Carl Johan Nielsen (1836–1879), filolog.
John Kristoffersen (1908–1997), motstandsmann under andre verdenskrig.
Herluf Nygaard (1916–2001), generalmajor, motstandsmann under andre verdenskrig.
Svein Jarvoll (1946–), lyriker.
Bjørnar Skjæran (1966-), nestleder i Arbeiderpartiet fra april 2019.
Jonatan Asplin (1986–), Putti Plutti Pott barnestjerne, Vinner av publikumsprisen i Revy NM 2009.
Småskoleelever fra Onøy/Lurøy skole i Lurøy kommune, vant «Teknologi- og designprisen» i Årets Nysgjerrigper 2005, for deres forskning innen avfallshåndtering. I 2008 vant de «Energiprisen» i samme konkurranse. Denne gangen forsket de på ved og vedsorter.


== Se også ==
Tonnes
Tonnesgrotten
Lurøy Bibliotek
Smaltind


== Referanser ==


== Eksterne lenker ==
Offisielt nettsted 
(en) Lurøy – kategori av bilder, video eller lyd på Commons 
(no) Lurøy i Store norske leksikon
(no) Kmmunefakta Lurøy - Statistisk sentralbyrå
(no) Øya Lovund på Helgelandskysten - visitnorway.no
(no) Turside - informasjon og bilder fra Lurøy båthavn
(no) Turside - informasjon og bilder fra Krongelvika, Onøya
(no) Turside - informasjon og bilder fra Stokkvika, Onøya